
DE PUERIS EX BELLO EGENTIORIBUS ITERUM ADIUVANDIS. 


BENEDICTUS PP. XV 
VENERABILES FRATRES 
SALUTEM ET APOSTOLICAM BENEDICTIONEM 


Annus iam plenus est, cum, recenti adhuc bello, christia- 
nos omnes appellavimus, ut, Domini Nostri adventante Natali 
die, misericordié commoverentur puerorum Europae mediae, 
fame et inopia tam graviter laborantium ut macie extabesce- 
rent et mortem oppeterent. Implorationem vero Nostram, ab ea 
profectam caritate, quae universos, quotquot divinam imagi- 
nem in se referunt, nullo stirpium ac nationum discrimine, be- 
nigne complectitur, vehementer equidem laetamur non cecidisse 
irritam ; idque est vobis praecipue, Venerabiles Fratres, explo- 
ratissimum, qui tam salutari in incepto operam Nobis studium- 
que vestrum in primis navastis. Etenim, veluti nobilissimo inito 
liberalitatis certamine, copiosa pecuniae vis undique gentium 
conrogata est, qua communis omnium Pater tot innocentium 
puerorum et necessitatibus consuleret et dolorem abstergeret; 
neque unquam desinemus Dei praedicare benignitatem, cui pla- 
cuit tanta christianae beneficentiae emolumenta per Nos in dere- 

lictos filiolos derivari. Qua in re Nobis temperare non possumus 
quin Societati « Save the Children Fund » nuncupatae publicum 
praeconium tribuamus, quod in stipe, vestibus cibariisque colli- 
gendis nullam omnino curam ac diligentiam praetermiserit. 

Verum, indigentia rerumque omnium caritas, quam bel- 
lum attulit, tam multiplex ac varia est, ut quae suppedita- 
vimus adiumenta, ea nec fortasse in omnes partes, ubi necessitas 
aderat, pervenere, nec, ubicumque praebita sunt, necessitati 
paria exstiterunt. Huc accedit quod, vertente anno postquam ad 
vos, Venerabiles Fratres, de hoc ipso argumento Encyclicas dedi- 
mus Litteras, haud multum amplificata sit plerarumque regio- 
num fortuna, in quibus constat populum, ac praesertim infantes, 
duriorem adhuc vitam ob rerum tenuitatem agere. Immo etiam 
bellum alicubi denuo exarsit cum ingenti eorum quae consequi 
necesse est damna et omne genus calamitates; alibi, rebus pu- 
blicis eversis patratisque indignissimis maximisque caedibus, 
factum est ut innumerabiles familiae ad egestatem redactae, 
coniuges orbati sint coniugibus, filii parentibus. Nec rarae sunt 
regiones, ubi commeatibus et rei frumentariae tam difficile pro- 
spicitur, ut vel iisdem populus conflictetur angustiis, quibus 
teterrimi belli tempore premebatur. 

Conscientia igitur universae, quam sustinemus, paterni- 
tatis iterum permoti, et Divini Magistri vocem illam usurpan- 
tes: « Misereor super turbam quia... non habent quod mandu- 
cent », cum Christi nascentis properet anniversarius dies, chri- 
stianas gentes iterum inclamamus, ut dent Nobis unde aegris 
affectisque pueris, quicumque ii sunt, nonnihil levaminis imper- 
tiamus. Quod ut largiter efficiant, omnes sane, quotquot benigni- 
tatis et misericordiae habent viscera, appellamus, sed praeci- 
puo quodam modo ad pueros copiosiorum civitatum convertimur, 
qui fraterculis in Christo suis subvenire facilius queant. Christi 
Iesu Natalem diem nonne ipsi veluti proprium festum habent? 
Nonne pueri derelicti dissitarum regionum, ipsis supplices ten- 
dere manus, et cunas, ubi divinus vagit Infans, commonstrare 
videantur? Nonne Infans ille frater omnium communis est! 
Qui « egenus factus est, cum esset dives », et ex praesepi illo, 

quasi e cathedra caelestis sapientiae, tacitus admonet, non modo 
quanti fraterna habenda sit caritas, sed etiam quantum homi- 
nes, inde a prima aetatula, oporteat a cupiditate bonorum huius 
mundi disiungi, eaque cum pauperibus Christo similitudine 
propioribus participare. 

Suppetet profecto pueris locupletiorum regionum unde 
languentes aequales alant ac vestiant, per proxima praesertim 
Dominici Natalis sollemnia, quae parentes munusculis ac donis 
laetiora efficere filiis suis consueverunt. Quos numquid putabi- 
mus ita animo comparatos, ut ne partem quidem peculii sui, 
qua egentium puerorum valetudinem sustentent, missam facere 
velint? O quantum solacii, quantum sibi parituri sunt gaudii, si 
quidem effecerint ut paulo commodius, ut paulo iucundius fra- 
terculi, omnibus destituti praesidiis atque oblectamentis, pro- 
ximos dies festos exigant! Quemadmodum enim Iesus Infans 
pastores ipsum, nocte natalicia, adeuntes cum donis quae eius 
paupertatem sublevarent, dulcissimo risu beavit praecipudque 
fidei gratia conlustravit, sic benedictione sua caelestibusque 
gratiis eos remunerabitur pueros, qui, caritate eius incensi, 
parvulorum fratrum miseriam maeroremque lenierint, qua re 
nullam Iesu Infanti acceptiorem per eos dies perficere et offerre 
possint. Itaque christianos parentes, quibus Divinus Pater gra- 
vissimum commisit officium sobolis ad caritatem aliasque vir- 
tutes conformandae, impense hortamur, fausta hac utantur op- 
portunitate ad humanitatis piaeque miserationis sensus in filio- 
rum animis excitandos atque excolendos. Quo in genere, placet 
exemplum proponere imitatione dignissimum; meminimus 
enim, superiore anno, haud paucos e patriciis Romanis familiis 
pueros ad Nos stipem coram detulisse, quam, parentibus auctori- 
bus, inter se non sine aliqua proprii oblectamenti iactura colle- 
gerant. 

Diximus, hoc caritatis et beneficentiae opus esse Infanti 
Iesu perplaciturum. Et sane cur nomen Bethlehem idem sonat 
ac « Domus Panis », nisi quia ibi Christus in lucem edendus 
erat, qui, de nostra infirmitate sollicitus, se dedit in cibum ani- 
mis nostris alendis, docuitque nos hisce verbis « Panem nostrum 

quotidianum da nobis hodie » animi corporisque nutrimenta a 
Patre cotidie exposcere? O quantum dilataretur cor Nostrum si 
pro certo haberemus fore, ut per natalicia sollemnia nulla esset 
domus quae solacio ac iucunditate careret, puer nullus cuius 
animulam matris tristitia perstringeret, nulla denique mater 
quae filiolos lacrimantibus oculis intueretur. 

Propositum igitur Nostrum, haud aliter ac superiore anno, 
vobis, Venerabiles Fratres, ad effectum deducendum committi- 
mus, atque iis in primis qui in regionibus degunt quae prospe- 
riore fortuna et tranquilliore rerum ordine utuntur. Cum autem 
animis vestris alte insidere oporteat illud Christi Domini: « Qui 
susceperit unum parvulum talem in nomine meo, me suscipit », 
nihil intentatum relinquatis rogamus, ut fidelium, quibus prae- 
estis, liberalitas ac munificentia necessitatum magnitudini re- 
spondeat. Itaque volumus, in diem duodetricesimum huius men- 
sis Innocentibus sacrum, vel in diem festum de praecepto, si 
mavultis, proxime superiorem, iam nunc indicatis stipis colla- 
tionem in tota dioecesi cuiusque vestra habendam pueris ex 
bello egentioribus sustentandis, eamque dioecesanis pueris prae- 
cipue suadeatis; pecuniam vero sic collectam ad Nos vel ad So- 
cietatem «Save the Children Fund », quam memoravimus, perfe- 
rendam pro diligentia vestra curetis. Quod vero ad Nos pertinet, 
ut, postquam fideles verbo cohortati sumus, eos exemplo quo- 
que Nostro ad largiundum permoveamus, centum millia libel- 
larum italicarum sanctissimo huic caritatis operi attribuimus. 
Caelestium interea praemiorum auspicem paternaeque benevo- 
lentiae Nostrae testem, vobis, Venerabiles Fratres, et clero popu- 
loque vestro universo, apostolicam benedictionem peramanter 
impertimus. 

Datum Romae apud Sanctum Petrum die 1 mensis Decem- 
bris anno Mpccccxx, Pontificatus Nostri septimo. 

CONSTITUTIO APOSTOLICA 


DE BONO IESU DE PIAUHY 


ERECTIO PRELATURAE NULLIUS 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ecclesiae universae regimen, Nobis ex alto commissum, onus Nobis 
imponit diligentissime curandi, ut in orbe catholico circumscriptionum 
ecclesiasticarum numerus, ceu occasio vel necessitas postulat, augeatur, 
ut, coarctatis dioecesum finibus ac proinde minuto fidelium grege sin- 
gulis Pastoribus credito, Praesules ipsi munus sibi commissum faci- 
lius ac salubrius exercere possint. 

Ut autem praestantius bono spirituali fidelium in Dioecesi Piahu- 
nensi consulatur, Nos, de consensu venerabilis fratris Octaviani Pereira 
de Albuquerque, Episcopi Piahunensis, hance Dioecesim dividendam et 
novam Praelaturam Nullius ibi erigendam esse censuimus. Quare Nos, 
utentes potestate S. Sedi reservata in Apostolicis sub plumbo Litteris, 
quarum initium Ad universas orbis ecclesias, die vigesimaseptima mensis 
aprilis, anno Domini millesimo octingentesimo nonagesimo secundo 
datis, libere novam ineundi in Brasiliana ditione dioecesum circumscri- 
ptionem, quoties id in Domino expedire visum fuerit; habitisque consiliis 
cum dilectis filiis Nostris S. R. E. Cardinalibus S. Congregationi Con- 
sistoriali praepositis ac suppleto, quatenus opus sit, quorum intersit, 
vel sua interesse praesumant, consensu, a memorata dioecesi Piahu- 
nensi sequentes paroecias dividimus ac seiungimus: Sdo Raymundo 
Nonnato, Bon Jesus do Curgueia, Paranagua, Corrente, S. Filomena, 
in quibus finibus erigimus et instituimus Praelaturam Nullius « de Bono 
Iesu de Gurgueia de Piauhy» seu Bon Jesus de Gurgueia do Piauhy 
nuncupandam; donec haec in propriam Dioecesim erigi possit; simulque 
decernimus, ut haec Praelatura, ad omnes iuris effectus, sit vere et 
proprie nullius dioeceseos, usquedum de ea aliter disponere visum fuerit, 
et Archidioecesi Belemensi de Para eiusque Archiepiscopo pro tempore, 
tamquam suffraganea, sit subiecta. 


| 


558 Acta Apostolicae Sedis - Commentarium Offciale 


Huius Praelaturae fines iidem erunt ac fines Paroeciarum, de qui- 
bus supra. Eiusque sedes erit in urbe vulgo Bon Jesus do Curgueia 
ipsaque Paroecialis Ecclesia in Praelatitiam Ecclesiam constituimus. 

Omnia igitur iura et privilegia iisdem concedimus, quibus ceterae 
civitates et ecclesiae episcopales in Brasiliana regione earumque cives 
fruuntur et gaudent ac Codicis Canonici statuta permittunt: itemque 
in eadem Ecclesia sedem et dignitatem praelatitiam ad instar episco- 
palis dignitatis instituimus pro uno Praelato nullius dioeceseos, qui 
eisdem Ecclesiae et Praelaturae praesit cum iuribus, officiis, mensa, 
honoribus et privilegiis, quibus ecclesiarum Praesules in Brasiliis utuntur 
et gaudent, iis dumtaxat exceptis, quae ex peculiarii indulto, vel ex iure 
ad solos Episcopos pertinent. 

Ut vero constitutus Praelatus in assignato sibi territorio omnes 
proprii muneris partes explere possit ac valeat, simulque omnia munera 
obire, uti Episcopi in suis dioecesibus, statuimus ut ipse Praelatus 
charactere episcopali sit insignitus, eidemque idcirco, simul cum Prae- 
latura, titulus episcopalis ex Summi Pontificis praescripto erit confe- 
rendus: ideoque idem Praelatus, dignitate episcopali ita auctus, eamdem 
tum ordinis tum iurisdictionis exercebit in suo territorio potestatem, 
quam Episcopi in suis dioecesibus: ideoque, sicut iisdem ac Episcopi 
iuribus et honoribus fruitur, ita iisdem adstringetur legibus et officiis. 
Quae praeterea in memoratis Apostolicis sub plumbo Litteris diei vige- 
simi septimi mensis aprilis anni millesimi octingentesimi nonagesimi 
secundi constituenda disponuntur de novarum Dioecesum in Brasiliana 
Republica honoribus, gradibus, privilegiis, indultis et favoribus, de novo- 
rum Episcoporum potestate, auctoritate et attributionibus, de ipsorum 
denique Christifidelium iuribus et muniis, de documentorum traditione 
aliisque id genus, omnia, congrua congruis referendo, quoad novam 
Praelaturam Nullius, religiose serventur, iuxta Canones Codicis I[uris 
Canonici et Concilii Plenarii Americae Latinae. 

Huius autem Praelaturae dotationi, divini cultus expensis aliisque 
necessitatibus, ut consulatur, eidem in dotem assignamus et attribuimus 
oblationes, subsidia, et donationes quascumque, quae titulo gratuito ad 
hune finem conferuntur. 

Praesentes autem Litteras et in eis contenta quaecumque nullo 
unquam tempore de subreptionis, vel obreptionis, aut nullitatis vitio, 
seu intentionis Nostrae, vel quolibet alio substantiali et inexcogitato 
defectu notari, impugnari, vel in controversiam vocari posse, sed eas 
tamquam ex certa scientia ac potestatis plenitudine factas et ema- 
natas, perpetuo validas exsistere et fore, suosque plenarios et integros 

effectus sortiri et obtinere, atque ab omnibus, ad quos spectat, invio- 
labiliter observari debere, et si secus super his a quocumque, quavis 
auctoritate, scienter vel ignoranter contigerit attentari, irritum prorsus 
et inane esse et fore volumus et decernimus. 

Hisce itaque ut supra constitutis, ad eadem omnia exsecutioni man- 
danda deputamus venerabilem fratrem Sanctinum Mariam a Silva Con- 
tinho, archiepiscopum Belemensem de Para, eidem tribuentes necessa- 
rias et opportunas facultates, etiam subdelegandi ad effectum, de quo 
agitur, quemlibet virum in ecclesiastica dignitate constitutum, ac defi- 
nitive pronuntiandi super quavis difficultate et oppositione in exsecu- 
tionis actu quomodolibet oritura, facto insuper eidem onere ad Sacram 
Congregationem Consistorialem intra sex menses transmittendi authen- 
ticum exemplar peractae exsecutionis. 

Non obstantibus, quatenus opus sit, regulis in synodalibus, pro- 
vincialibus universalibusque conciliis editis, specialibus, vel generalibus 
constitutionibus et ordinationibus Apostolicis et quibusvis aliis Roma- 
norum Pontificum Praedecessorum Nostrorum dispositionibus, ceterisque 
contrariis quibuscumque. 

Volumus autem ut harum litterarum transumptis, etiam impressis, 
manu tamen alicuius notarii publici subscriptis ac sigillo alicuius in 
ecclesiastica dignitate constituti munitis, adhibeatur in iudicio et extra 
illud eadem prorsus fides, quae eisdem praesentibus adhiberetur, si ori- 
ginaliter forent exhibitae vel ostensae. 

Nemini ergo liceat quae hisce litteris Nostris dismembrationis, ere- 
ctionis, subiectionis, decreti, commissionis, mandati, derogationis et 
voluntatis statuta sunt infringere, vel eis ausu temerario contraire. Si 
quis autem hoc attentare praesumpserit, indignationem omnipotentis 
Dei ac beatorum Petri et Pauli, Apostolorum Eius, se noverit incursurum. 

Datum Romae, apud sanctum Petrum, anno Domini millesimo non- 
gentesimo vigesimo, die octava mensis iunii, Pont. Nostri anno sexto. 


tH C. Carp. DE LAI P. Carp. GASPARRI 
Episcopus Sabinensis a Secretis Status. 
Secret. S. Congr. Consistorialis. 


Ludovicus Schiller, Protonotarius Apostolicus. 
Leopoldus Capitani, Reg. subst. ex spec. deleg. 


Loco plumbi 
Reg. in Cance., vol. XXI, n. 29. 

LITTERAE APOSTOLICAE 


I 


CONLEGIUM THARSICII URBANUM IN ARCHISODALITATEM ERIGITUR CUM FACUL- 
TATE AGGREGANDI ET COMMUNICANDI INDULGENTIAS QUIBUS LOCUPLE- 


TATUR. 
BENEDICTUS PP. XV 


Ad perpetuam rei memoriam. — Conlegium Tharsicii hac alma in 
Urbe canonice constitutum, sodalium numero non minus quam susce- 
ptorum operum laude adeo floret, ut iure singulare Pontificiae volun- 
tatis pignus promereatur. Expedit sane, et Romanorum Pontificum usu 
institutoque acceptum est, ut frugifera sodalitia, quae, quasi auxiliariae 
cohortes militantis Ecclesiae, clerum in sacri muneris exercitatione adiu- 
vant atque ad pietatis studia christianam plebem excitant, honorificis 
titulis ac privilegiis non minus quam spiritualibus gratiis augeantur. 
Idcireo cum moderator eiusdem Conlegii a sancto Tharsicio martyre, 
enixis Nos precibus flagitaverit, ut illud ad primarii dignitatem Soda- 
litii evehere de Apostolica benignitate dignaremur, Nos optatis his 
annuendum ultro libenterque existimavimus. Quam ob rem, audito 
S. R. E. Cardinali S. Concilii Congregationi Praefecto, Conlegium a 
sancto Tharsicio in Urbe hac alma canonice erectum, Apostolica Nostra 
auctoritate, praesentium vi perpetuumque in modum ad Archisodalitii 
primarii dignitatem evehimus cum solitis adiectis privilegiis. Conlegii 
autem enunciati sic ad Archisodalitii primarii gradum per Nos erecti 
officialibus et sodalibus praesentibus et futuris, Apostolica pariter Nostra 
auctoritate, praesentium tenore, itemque perpetuo, veniam facimus, ut 
ipsi, servatis forma Constitutionis Clementis PP. VIII rec. mem. Nostri 
praedecessoris aliisque Apostolicis Constitutionibus desuper editis, alia 
quaelibet Conlegia eiusdem tituli atque instituti canonice erecta, ubique 
terrarum, sibi aggregare rite queant, et cum illis indulgentias omnes 
ipsi primario Archisodalitio de Urbe a Sede Apostolica concessas, vel 
concedendas in posterum, dummodo eaedem cum aliis communicari 
queant, communicare licite similiter possint. Peculiaribus autem indul- 
gentiis hoc Primarium a sancto Tharsicio Sodalitium in perpetuum 
locupletare intendentes, conlatis consiliis cum S. R. E. Cardinali Poe- 
nitentiario Maiore, de omnipotentis Dei misericordia, et BB. Petri et 
Pauli apostolorum eius auctoritate confisi, omnibus et singulis fidelibus, 

qui ipsum Tharsicii Conlegium in posterum ingredientur, die primo 
eorum ingressus, si vere poenitentes et confessi, sanctissimum Eucha- 
ristiae Sacramentum sumpserint, plenariam; ac tam inscriptis, quam 
in posterum inscribendis enunciato in Conlegio sodalibus in cuiuslibet 
eorum mortis articulo, si vere poenitentes ac confessi ac sacra commu- 
nione refecti, vel, quatenus id agere nequiverint, nomen Iesu ore si 
potuerint, sin minus corde devote invocaverint, et mortem tamquam 
peccati stipendium patienter susceperint, etiam plenariam; praeterea 
iisdem nunc et in posterum similiter ipsum in Conlegium adlectis sociis, 
si pariter admissorum exomologesi sacramentali expiati et caelestibus 
epulis refecti, singulis annis, Nativitatis, Epiphaniae, Paschatis Resur- 
rectionis, Ascensionis et Corporis D. N. I. C. festis diebus, nec non 
sollemnitate Pentecostes; item festivitatibus Purificationis, Annuntia- 
tionis, Assumptionis, Nativitatis et Immaculatae Conceptionis Virginis 
Deiparae; denique diebus festis sancti losephi, Deiparae Sponsi, et san- 
ctorum apostolorum Petri et Pauli, ac celebritate Sanctorum Omnium; 
vel uno e septem diebus continuis, immediate respective omnes prae- 
dictos dies festos sequentibus, ad cuiusque lubitum eligendo, propriam 
Conlegii ecclesiam sive sacellum si exstet, secus publicum quodvis tem- 
plum visitent, ibique pro Christianorum principum concordia, haeresum 
exstirpatione, peccatorum conversione ac sanctae Matris Ecclesiae exal- 
tatione pias ad Deum preces effundant, quo die iniuncta pietatis opera 
impleant, pariter plenariam omnium peccatorum suorum indulgentiam 
et remissionem misericorditer in Domino concedimus. Singulis quoque 
et universis ex utroque sexu fidelibus, qui, vere poenitentes ac confessi 
et sacra communione refecti, piis exercitiis enunciati Conlegii interfue- 
rint et ecclesiam ubi ea exercitia peracta fuerint, aut aliud quodvis 
publicum templum visitent quotannis, die festo sancti Tharsicii, archi- 
sodalitii titularis, aut uno infra octiduum die ad lubitum eligendo, simi- 
liter quo die iniuncta impleverint, plenariam: nec non semel in mense, 
si, ut supra dispositi, nempe confessi et sacra Synaxi recreati, sollemni 
expositioni sanctissimi Sacramenti, iuxta archisodalitii tabulas peragen- 
dae, adfuerint, ibique ut supra oraverint, item plenariam omnium pec- 
catorum suorum indulgentiam et remissionem misericorditer in Domino 
largimur. Ad haee omnibus et singulis archisodalitii a divo Tharsicio 
martyre praesentibus ac futuris sociis, si diebus festis quibus ordinarii 
eiusdem sodalitii conventus habentur, iis aderint, ibique preces, uti supe- 
rius diximus, fuderint tres annos; quoties vero qualibet in ecclesia vel 
oratorio Sacramentum augustum celebrent, de numero poenalium in 
forma Ecclesiae solita trecentos dies expungimus. Porro volumus, ut 

tam sociis quam fidelibus memoratis fas sit, exclusa in mortis articulo 
lucranda indulgentia, reliquis supradictis tam plenariis quam partialibus 
indulgentiis, functorum vita labes poenasque expiare. Haec concedimus 
decernentes praesentes Litteras firmas, validas atque efficaces semper 
exstare ac permanere, suosque plenos atque integros effectus sortiri 
atque obtinere, ipsique sodalitio sic ad primarii dignitatem per Nos 
evecto nunc et in posterum amplissime suffragari: sicque rite iudican- 
dum esse ac definiendum, irritumque ex nunc et inane fieri, si quid- 
quam secus super his, a quovis, auctoritate qualibet, scienter sive igno- 
ranter attentari contigerit. Volumus tandem ut praesentium Litterarum 
exemplis, etiam impressis, manu alicuius Notarii publici subscriptis et 
sigillo personae in ecclesiastica dignitate vel officio constitutae munitis, 
eadem prorsus fides adhibeatur, quae adhiberetur ipsis praesentibus, 
si forent exhibitae vel ostensae. 

Datum Romae apud sanctum Petrum, sub annulo Piscatoris, die 
xxv mensis aprilis anno mcmxx, Pontificatus Nostri sexto. 


P. Carp. Gasparri, a Secretis Status. 


Il 


NOVUS ERIGITUR VICARIATUS APOSTOLICUS DE QUAN-TONG OCCIDENTALI ET 
DE HAINAN IN SINIS. , 


BENEDICTUS PP. XV 


Ad perpetuam rei memoriam. -— Si ulla unquam res Nobis potest 
accidere laeta, incrementum certe est rei christianae, cuius, divina gratia 
largiente, regimen obimus. Cum vero hoc ipso apostolico officio tenea- 
mur, ampliatis Ecclesiae rebus, sollicitudine aequa succurrere, novissima 
incrementa Vicariatus de Canton in Sinis aliquam a Nobis providentiam 
iam postulare videntur. Adauctus enim inibi longe feliciter fidelium nume- 
rus seiungendam denique a veteris Vicariatus finibus partem suadet 
occidentalem, non secus ac Hainan insulam quatuor iam abhince saeculis 
Evangelii lumine tactam. Quare, conlatis consiliis cum VV. FF. NN. 
S. R. E. Cardinalibus negotiis Propagandae Fidei praepositis, ex certa 
scientia ac matura deliberatione Nostris, deque apostolicae Nostrae aucto- 
ritatis plenitudine, praesentium tenore, ab actuali Vicariatu de Canton 
in Sinis, praeter insulam mox memoratam, partem etiam abscindimus, 
quam Sinensium mare allicit ad meridiem, ad occidentem vero Tonki- 

nensis regni, ad septemtrionem Kuan-si provinciae fines claudunt, ad 
orientem vero cingunt fines meridionales sub-praefecturae Sin-Yi, ducta 
nempe limitum linea ab ingressu Sin-lic fluminis in sub-praefecturam 
Mao-Ming usque ad lineam occidentalem sub-praefecturae Tien-Pe prope 
Ian-kok-heu, deinde producta ab iis finibus usque ad locum urbis Shon- 
Tong, indeque recto tramite usque ad oram orientalem eiusdem urbis 
deducta. Una vero decernimus, ut Vicariatus Apostolicus, novis hisce 
finibus constitutus, Societati Parisiensi Missionum ad exteros, quae iam- 
diu obtinet Cantonensem Vicariatum, administrandus tradatur, nomen- 
que habeat « Vicariatus Apostolicus de Quang-Tong occidentali et de 
Hainan » et Vicarius Apostolicus in urbe cui nomen Fort-Bayard resi- 
deat. Haec statuimus, decernentes praesentes Litteras validas atque effi- 
caces semper exstare ac permanere, suosque plenos atque integros 
effectus sortiri atque obtinere, illisque ad quos spectant, sive spectare 
poterunt, suffragari nunc et in posterum, sicque rite iudicandum esse 
ac definiendum, irritumque atque inane fieri si quidquam secus super 
his a quovis, auctoritate qualibet, scienter vel ignoranter attentari con- 
tigerit. Non obstantibus contrariis quibuscumque. 

Datum Romae apud sanctum Petrum, sub annulo Piscatoris, die 
I mensis augusti anno mcmxx, Pontificatus Nostri sexto. 


P. Carp. Gasparri, a Secretis Status. 


PARTE E VICARIATU APOSTOLICO DE SEOUL DISMEMBRATA, NOVUS ERIGITUR 
VICARIATUS APOSTOLICUS DE OUEN-SAN IN CORBA. 


BENEDICTUS PP. XV 


Ad perpetuam rei memoriam. - Concreditum Nobis divina beni- 
gnitate munus provehendae ubique gentium humanae salutis in Chri- 
sto, id maxime praestari postulat quod Ecclesiae administrandae pro 
varia rerum opportunitate profuturum sit, maxime vero si eius faustis 
saepe incrementis tuendis ac dilatandis inserviat. Quare, cum in Coreana 
Republica, assiduis iamdiu culta laboribus virorum apostolicorum, mul- 
toque martyrum sanguine irrorata, emerserint denique hac Nostra aetate 
non opinata rei catholicae incrementa, cumque ea experiantur imprimis 
Monachi Congregationis Ottiliensis O. S. B., Vicariatum a Seoul urbe 
dictum in praesens obtinentes, visum est eiusdem Vicariatus regionem 

sane latissimam in duas partes abscindi oportere, quo fidelium com- 
modis eas incolentium melius prospiciatur. Quare, conlatis consiliis cum 
VV. FF. NN. S. R. E. Cardinalibus negotiis Propagandae Fidei prae- 
positis, ex certa scientia ac matura deliberatione Nostris deque aposto- 
licae Nostrae auctoritatis plenitudine, praesentium tenore, ab actuali 
Vicariatu de Seoul partem dividimus, quae e duabus provinciis constat 
Ham-Kiang-to dictis, altera nempe septentrionali, altera meridionali, 
quae pars videlicet ad boream fines attingit Vicariatus Manciuriae septen- 
trionalis, ad orientem mari Nipponico alluitur, ad occidentem vero et ad 
meridiem ipsius, qui remanet, Vicariatus de Seoul terris continetur. In 
regione igitur his limitibus clausa novum Vicariatum constituimus, curis 
eorumdem Monachorum 0. S. B. Congregationis Ottiliensis committen- 
dum, cui ab Ouen-San urbe nomen obtingat, ubi nimirum Vicarii eius 
residentia constituatur. Haec statuimus, decernentes praesentes Litteras 
validas atque efficaces semper exstare ac permanere, suosque plenos 
atque integros effectus sortiri atque obtinere, illisque ad quos spectant 
sive spectare poterunt, suffragari nunc et in posterum, sicque rite iudi- 
candum esse ac definiendum, irritumque atque inane fieri si quidquam 
secus super his a quovis, auctoritate qualibet, scienter vel ignoranter 
attentari contigerit. Non obstantibus contrariis quibuscumque. 

Datum Romae apud sanctum Petrum, sub annulo Piscatoris, die v 
mensis augusti anno mcmxx, Pontificatus Nostri sexto. 


P. Carp. Gasparri, a Secretis Status. 


1V 


NOVUS ERIGITUR VICARIATUS APUSTOLICUS DE KAN-CHOW IN SINIS 


BENEDICTUS PP. XV 


Ad perpetuam rei memoriam. — Divinae sponsiones de iugi Eccle- 
siae incremento quoties alicubi terrarum fauste impletae nuntiantur, 
eam ferme Nobis laetitiam afferunt, qua nulla maior. Atqui eam iterum 
attulere Sinenses res e variis regionibus, quas inter non ultima pro- 
vincia Kiang-si nomine dicta. Adeo enim fidelium numerus per eius quo- 
que fines crevit, ut eis tuto pascendis unus tantum Apostolicus Vicarius 
non amplius sufficere videatur. Quam igitur rem a Nobis, quorum est 
totius Ecclesiae bono prospicere, sollicitam providentiam postulare 
censemus. Itaque, cumulatis consiliis cum VV. FF. NN.S. R. E. Cardi- 

nalibus negotiis Propagandae Fidei praepositis, ex certa scientia ac 
matura deliberatione Nostris, deque apostolicae Nostrae auctoritatis ple- 
nitudine, praesentium tenore, ab actuali Vicariatu Apostolico de Kiang-si 
meridionali nuncupato, australem regionis partem seiungimus, quae 
videlicet constat praefecturis civilibus tribus, quorum nomina Kon- 
chow-fu, Nan-an-fu et Ning-tu-chow, eamque in novum Vicariatum Apo- 
stolicum constituimus, curis committendum Sodalium Congregationis 
Missionis, atque ab urbe eius regionis principe Kan-chow nomine nun- 
cupandum, qua in urbe Vicarius Apostolicus detineat sedem. Statuimus 
simul reliquo Vicariatui de Kiang-si meridionali hactenus dicto, novum 
titulum ac nomen esse donandum et residentiali eius urbe de King-gan, 
atque huic eidem Vicariatui addicendas una decernimus civiles Prae- 
fecturas duas, quae vocant de Yuen-chow-fu et de Ling-Kian-fu, easque 
distrahendas a finibus actualis Vicariatus de Kiang-si septemtrionali. 
Huic denique Vicariatui, ut alteri quoque, qui hactenus vocatur de 
Kiang-si orientali, cuius fines tamen intactos linquimus, nomina et titu- 
los tribuenda volumus e praecipuis eorum urbibus, illi nempe ex urbe 
Kiou-kiang, huic ex urbe Fu-chow, in quibus nimirum Vicarii Apostolici 
sedem habent. Haec statuimus, decernentes praesentes Litteras validas 
atque efficaces semper exstare ac permanere, suosque plenos atque inte- 
gros effectus sortiri et obtinere, illisque ad quos spectant, sive spectare 
poterunt, suffragari nunc et in posterum, sicque rite iudicandum esse 
ac definiendum, irritumque atque inane fieri, si quidquam secus, a quovis, 
auctoritate qualibet, scienter sive ignoranter attentari contigerit. Non 
obstantibus contrariis quibuscumque. 

Datum Romae apud sanctum Petrum, sub annulo Piscatoris, die xxv 
mensis augusti anno mcmxx, Pontificatus Nostri sexto. 


P. Carp. Gasparri, a Secretis Status. 


V 


PRAEFECTURA APOSTOLICA NOVAE GUINEAE HOLLANDICAE IN VICARIATUM APO- 
STOLICUM ERIGITUR. 


BENEDICTUS PP. XV 
Ad perpetuam rei memoriam. — Christiani gregis sollicitudo, quem 


Nobis divina Providentia commisit, id maxime curandum suadet, quod 
facilius ipsius utilitatibus provehendis ubique gentium conducat. Quare 

cum audivimus, idque libentissimo animo, in Praefectura quoque Apo- 
stolica Novae Guineae Hollandicae catechumenorum et fidelium nume- 
rum, opera praesertim Missionariorum, qui a Ssmo Corde lIesu nuncu- 
pantur, novissimis hisce temporibus fauste feliciterque esse auctum, 
novum ibi Vicariatum Apostolicum constituendum duximus, quo multi- 
plicati illius gregis commodo aptius prospiciatur. Quare, conlatis consi- 
liis cum VV. FF. NN. S.R. E. Cardinalibus negotiis Propagandae Fidei 
praepositis, ex certa scientia ac matura deliberatione Nostris, deque 
apostolicae Nostrae potestatis plenitudine, praesentium tenore, Novae 
Guineae Hollandicae Praefecturam in novum Apostolicum Vicariatum 
erigimus, iis nimirum finibus constitutum, quibus ipsa Praefectura Apo- 
stolica ad hunc diem constabat. Haec statuimus, decernentes praesentes 
Litteras firmas, validas atque efficaces semper exstare ac permanere, 
suosque plenos atque integros effectus sortiri et obtinere, illisque ad 
quos spectant, sive spectare poterunt, suffragari nunc et in posterum; 
sicque rite iudicandum esse ac definiendum, irritumque atque inane 
fieri, si quidquam secus super his, a quovis, auctoritate qualibet, scien- 
ter sive ignoranter attentari contigerit. Non obstantibus contrariis qui- 
buscumque. 

Datum Romae apud sanctum Petrum, sub annulo Piscatoris, die xx1x 
mensis augusti anno mcmxx, Pontificatus Nostri sexto. 


P. Carp. GasparRRi, a Secretis Status. 


EPISTOLAE 


AD ALEXANDRUM S&S. R. E. CARD. KAKOWSKI, ARCHIEPISCOPUM VARSAVIENSEM, 
ET EDMUNDUM S. R. E. CARD. DALBOR, ARCHIEPISGOPUM GNESENSEM ET 
POSNANIENSEM, CETEROSQUE EPISCOPOS POLONIAE: DE CONDITIONE RERUM 
IN POLONIA FELICITER MUTATA VEHEMENTER GRATULATUR. 


Dilecti filii Nostri et venerabiles fratres, salutem et apostolicam bene- 
dictionem. - Cum de Poloniae rebus anxii dudum fuissemus atque solliciti, 
libentes sane didicimus ea istic praeclare gesta esse quibus de improviso 
patriae vestrae condicio feliciter mutata est: eoque libentius laetamur 
quod, cum praesentissimam Dei opem in hac re admirati simus, illis 

quidem precibus id auxilium tribuendum putamus quas fundi per catho- 
licum orbem universum Ipsi pro Polonis iubebamus. Etenim numquam 
prorsus dubitavimus quin Deus benigne afforet nationi vestrae, utpote 
quae tam egregie de religione saeculorum decursu merita esset: itaque 
tum publicas Nos indiximus supplicationes cum fere ubique de Polo- 
niae salute desperabatur, atque hostes ipsi, multitudine elati atque victo- 
ria, id stulte alii ex aliis quaerere videbantur: « Ubi est Deus eorum? ». 
At vero aperte demonstratum est eventu rerum esse Dewm in Israél; 
ipsius enim nutu, eodem quasi tempore periculum tam minax propul- 
sari coepit dum Nos, una cum christifidelibus, strenue quidem Polonia 
tota pro aris et focis proeliante, supplices ad caelum manus, uti olim 
Moyses, levaremus. Ex quo evincitur non intempestivum fuisse Nostrum 
illud ad preces publicas hortamentum. Huiusmodi autem adiutoris Dei 
beneficium non solum nationi vestrae, sed etiam ceteris populis mirifice 
profuit: ecquis enim ignorat eo demum spectavisse tam acrem hostium 
furorem ut simul cum Polonorum civitate, Europae propugnaculo, ipsum 
christianum nomen civilemque cultum, insanis admodum propagandis 
doctrinis, labefactarent? De re igitur immortales Deo grates persolvens, 
id maxime polliceatur oportet polonus populus, se in posterum quoque 
catholicam fidem, Episcoporum quidem ductu, ea summa animorum con- 
sociatione defensurum qua patriam nuper in libertatem vindicavit: nec 
quidquam extimescendum est christiano populo: siquidem «si Deus 
« pro nobis, quis contra nos? » Quamobrem praestantissimum erit, dilecti 
filii Nostri et venerabiles fratres, nationis vestrae munus, contendendi 
videlicet modis omnibus ut pax vera atque optatissima ubique tandem 
constabiliatur. In hanc rem nihil certe magis conferet quam si vestrates 
ea sequentur caritatis, prudentiae christianaeque moderationis principia, 
quae Ipsi non semel inculcavimus quibusque tantum populorum odia 
restingui poterunt. Ac fore confisi ut gens polonorum nobilissima id 
praebeat magnanimitatis exemplum, in auspicium caelestium donorum 
itemque ut praecipuae benevolentiae Nostrae pignus, apostolicam bene- 
dictionem vobis, dilecti filii Nostri et venerabiles fratres, cunctoque 
gregi unicuique vestrum concredito peramanter impertimus. 

Datum Romae apud sanctum Petrum, die vi mensis septembris, 
in festo Nativitatis B. M. V., mcmxx, Pontificatus Nostri anno septimo. 


BENEDICTUS PP. XV. 

AD THOMAM PIUM S. R. E. PRESB. CARD. BOGGIANI, ARCHIEPISCOPUM [ANUENSEM, 
QUI DELEGATUR A B. P. UT EIUS NOMINE SIMULACRUM DEIPARAE A VINEIS 
AUREA CORONA REDIMIAT ET BENEDICTIONEM IMPERTIAT CUM INDULGENTIA 
PLENARIA. 


Dilecte fili Noster, salutem et apostolicam benedictionem. — Quae 
civitatis istius, pastorali studio tuo commissae, propius intersint, ea 
planum est sic ad Nos pertinere, quemadmodum suavissima postulant 
patriae caritatis officia, quibus nec ante defuimus nec posthac sumus 
aliquando defuturi. Cuius quidem ostendendae caritatis nunquid aptior 
incidere opportunitas poterat, quam quae per hos dies offertur, cum, de 
more institutoque maiorum, marmoreum Deiparae a Vineis simulacrum, 
in curiali templo eiusdem nominis, sit, quartum iam, aurea corona redi- 
miendum. De more institutoque maiorum, diximus; constat enim, non 
modo Horatium Spinola, decessorem tuum, anno mpcxvi eandem bea- 
tissimae Virginis effigiem diademate primum ornasse, sed etiam con- 
cordi pientissimorum civium voluntate statutum esse, ut eiusmodi pu- 
blica pietatis significatio erga Deiparam a Vineis centesimo quoque 
anno instauraretur. Quodsi saecularia sollemnia, quae annis McMXVI 
habenda erant, ideo differri placuit, quia, immani bello furente, tantae 
rerum temporumque tristitiae parum civilis laetitiae effusio congruere 
videretur, pace tandem composita, ea in diem primum ac vicesimum 
vertentis mensis, qui dies Deiparae a Vineis sacer est, laudabili sane 
consilio indixistis. Neque una profecto est causa cur in honoribus eidem 
Beatissimae Virgini deferendis principatum Nosmet obtineamus. In illius 
enim paroeciae finibus lucem hanc, Deo dante, accepimus; in ea curiali 
Aede, et ipso quidem festo die quem ad saecularem ritum peragendum 
destinavistis, baptismo renati sumus; neque res est minus Nobis ad 
recolendum iucunda, cum in ista studiorum Universitate iuris discipli- 
nae vacaremus, sacerdotalis vocationis semina, ad sacerrimi simulacri 
pedes, in iuvenili pectore sensim maturuisse. Quam ob rem, ut gratum 
Nostrum Deiparae a Vineis profiteremur animum, auream coronam 
donare voluimus, in qua tamen, ne honestissimum civium certamen 
praepediremus, oblatas ab iis, atque a matronis praecipue, gemmas ad 
ornamentum includi libenter sivimus. Quoniam vero, pietati, qua Patro- 
nam colimus Nostram, nondum Nobis videmur plene satisfecisse, placet 

per te, dilecte fili Noster, facere quod praesentes, si liceret, permagna 
cum voluptate animi Nosmetipsi faceremus. Itaque hoc tibi munus 
delegamus, ut, nomine Nostro, et effigiem Deiparae a Vineis aurea, quam 
memoravimus, corona redimias, et omnibus, qui sacris intererunt, bene- 
dictionem impertias cum plenaria admissorum venia consuetis condi- 
cionibus lucranda. Utinam solemnia proxime agenda Ianuenses cives 
et ad venerationem communis Matris excitent acrius et in persequen- 
dis christianae vitae officiis roborent atque confirment. Quam in spem 
laetam Nobiscum erigaris, divinis fretus gratiis, quas Deipara a Vineis 
patrocinio suo vobis conciliatura sine dubio est; earundem vero gra- 
tiarum auspicem paternaeque benevolentiae Nostrae testem, tibi, dilecte 
fili Noster, universoque clero et populo tuo, apostolicam benedictionem 
peramanter in Domino impertimus. 

Datum Romae apud sanctum Petrum, die 1 mensis novembris 
anno mMcMxx, Pontificatus Nostri septimo. 


BENEDICTUS PP. XV 


Acta, vol. XII, n. 13. — 1-12-920. 

ACTA SS. CONGREGATIONUM 


SUPREMA SACRA CONGREGATIO 8. OFFICH 


DECRETUM 


DAMNATIO OPERIS « KRITISCHE ERORTERUNGEN UBER DEN KATHOLISCHEN RELI- 
GIONSUNTERRICHT AN HOHEREN SCHULEN... VON DR. W. WILBRAND ». 


Feria IV, die 10 novembris 1920 


In generali consessu Supremae Sacrae Congregationis Sancti Officii, 
Emi ac Rmi Domini Cardinales fidei et moribus tutandis praepositi, 
praehabito DD. Consultorum voto, proscripserunt, damnaverunt atque 
in Indicem librorum prohibitorum inserendum mandarunt opus: Kri- 
tische Erérterungen iiber den katholischen Religionsunterricht an héheren 
Schulen ... von Dr. W. Wilbrand. Tiibingen. Verlag von I. C. B. Mohr 
(Paul Siebeck), 1919. 

Et insequenti feria v, die 11 eiusdem mensis et anni, Sanctissimus 
D. N. Benedictus divina Providentia Papa XV, in solita audientia 
R. P. D. Assessori S. Officii impertita, relatam sibi Emorum Patrum 
resolutionem approbavit, confirmavit et publicandam mandavit. 

Datum Romae, ex aedibus S. Officii, die 12 novembris 1920. 


A. Castellano, Supremae S.C. S. Officii Notarius. 


— 


VA 

SACRA CONGREGATIO CONSISTORIALIS 


BELEMENSIS DE PARA 
ET SS.MAE CONCEPTIONIS DE ARAGUAYA 


DISMEMBRATIONIS ET UNIONIS 


DECRETUM 


Revihus Ordinarius Praelaturae Nullius SSmhae Conceptionis de 
Araguaya nuper ab Apostolica Sede postulavit, ut suae Praelaturae 
uniretur ea pars territorii, quae sese extendit a Fluminibus Rio Fresco 
et Xingi ad fines Matto-Grossenses, quaeque in praesenti ad archi- 
dioecesim Belemensem de Para ex iure pertinet. Requisito hac super 
re Nuntiaturae Apostolicae ac Revmi Archiepiscopi Belemensis voto, 
eoque favorabili obtento, memorata petitio diligenti examini subiecta 
fuit penes Sacram Congregationem Consistorialem. Et quum visum 
esset in animarum bonum cessurum esse dismembrare dictam partem 
territorii archidioeceseos Belemensis eamque adiicere Praelaturae Nul- 
lius SSmhae Conceptionis de Araguaya, SSmus Dfius Noster Benedi- 
ctus PP. XV precibus annuendum duxit. Hoc itaque Consistoriali 
Decreto Sanctitas Sua memoratam territorii partem distrahit ab archi- 
dioecesi Belemensi et Praelaturae SSthae Conceptionis de Araguaya 
aggregat. Ad haec autem exsecutioni mandanda eadem Sanctitas Sua 
deputat R. P. D. Henricum Gasparri, Archiepiscopum Sebastensem, in 
Brasiliana Republica Apostolicum Nuntium, eidemque tribuit necessa- 
rias et opportunas facultates, etiam subdelegandi, ad effectum de quo 
agitur, quemlibet virum in ecclesiastica dignitate constitutum, onere 
tamen ei imposito ad Sacram hance Congregationem mittendi, intra sex 
menses, a data praesentium computandos, authenticum exemplar exse- 
cutionis peractae. Contrariis quibuscumque non obstantibus. 

Datum Romae, ex aedibus S. Congregationis Consistorialis, die 
29 octobris 1920. 


C. Carp. De Lar, Episc. Sabinen., Secretarius. 
L. S. 


Ioannes Baptista Rosa, Substitutus. 

SACRA CONGREGATIO DE PROPAGANDA FIDE 


NOMINATIONES 


Brevibus apostolicis nominati sunt: 


19 augusti 1920. — Vicarius apostolicus de Sciamtom septemtrionali 
R. D. Adalbertus Schmuecker, O. M. 


20 augusti. — Coadiutor cum futura successione Vicarii apostolici 
de Seoul R. D. Aemilius Devred, e Societate Parisiensi pro Missionibus 
exteris. 

23 augusti. — Coadiutor cum futura successione Episcopi Malacen- 
sis R. D. Ludovicus Perrichon, e Seminario Parisiensi pro Missionibus 
exteris. 


25 augusti. — Vicarius apostolicus de Ouen-San R. D. Bonifacius 
Sauer, abbas monasterii S. Benedicti in Seoul. 

28 augusti. — Vicarius apostolicus Novae Guineae Hollandicae R. P. 
Ioannes Aerts, e Societate Missionariorum Ssmi Cordis Iesu. 


DESIGNATIO ORDINARII PRO APPELLATIONE IUXTA CAN. 1594, § 2 


Iuxta can. 1594, § 2, Codicis Iuris Canonici pro appellatione: 
Rmus Archiep. Calcutensis designavit Ordinarium Krishnagarensem. 


Quam designationem Ssthus D. N. Benedictus Pp. XV approbare 
dignatus est, die 11 octobris 1920. 

PONTIFICIA COMMISSIO 
AD CODICIS CANONES AUTHENTICE INTERPRETANDOS 


DUBIA 


SOLUTA IN PLENARIIS COMITIIS EMORUM PATRUM 


De Canonicis 


I. Utrum prohibitio optionis per Codicem [uris Canonici inducta, 
intelligenda sit tantum quoad dignitates, an etiam quoad omnes cano- 
nicatus. 

Resp.: Negative ad 1*" partem, affirmative ad 2. 


I]. Utrum ad normam can. 411, § 3, in capitulis vocem habeant 
beneficiati et mansionarii, si id eis competat tantum ex statutis capi- 
tularibus. 

Resp.: Negative, seu post publicationem Codicis beneficiatos et man- 
sionarios vocem in capitulis amplius non habere, si id eis competebat 
tantum ex statutis capitularibus. 


III. 1° Utrum in paragrapho 1, n. 1, can. 421: « Qui de licentia 
« Ordinarii loci publice docent in scholis ab Ecclesia recognitis sacram 
« theologiam aut ius canonicum », etiam comprehendi debeant canonici 
qui de Ordinarii licentia docent retributione peculiari pro lectione 
percepta; an tantum qui absque tali retributione theologiam vel ius susce- 
perint edocendum. 

2° Utrum illud « sacra theologia vel ius », in praefata paragrapho 
stricte sit interpretandum (ut theologiam fundamentalem, theologiam 
dogmaticam et moralem, et in iure, institutiones canonicas, necnon 
textum Codicis tantum significet); vel ampliori ratione illa verba sint 
sumenda, pro facultate videlicet s. theologiae vel iuris canonici, ita ut 
ibi etiam comprehendantur disciplinae quae ad normam statutorum 
uniuscuiusque Seminarii in praelaudatis facultatibus edocentur (historia 
nimirum ecclesiastica, archeologia sacra, linguae biblicae, etc.). 

Resp.: Ad 1": affirmative ad 1*™ partem, negative ad 2°”. 

Ad 2™™: negative ad 1% partem, affirmative ad 2am, 

De examine parochorum 


In canone 459, §3, 3° Codicis praeseribitur ut loci Ordinarius clericum, 
quem magis idoneum iudicat ad paroeciam vacantem, examini super 
doctrina subiiciat coram se et examinatoribus synodalibus. Quaeritur: 

1° Utrum huic examini subiici debeat clericus iam de una paroecia 
provisus, toties quoties de nova paroecia providendus erit; an vero suf- 
ficiat periculum semel factum pro prima paroecia. 

2° Utrum examini subiiciendus sit parochus remotus a paroecia qui, 
ad tramitem canonis 2154, transfertur ad aliam paroeciam. 

3° Utrum pariter examini subiiciendus sit parochus qui ex officio 
transfertur ad aliam paroeciam, ad tramitem tituli XXIX, libri IV, cano- 
num 2162-2167. 

4° Quid agendum si clerici, quos Ordinarius idoneos reputat, nolint 
examini subiacere, quod forte non semel accidet pro minoribus paroeciis. 

5° Utrum periculum, de quo in canone 996, § 2 et 3, dummodo 
coram ipsomet Ordinario et examinatoribus synodalibus fiat, sufficere 
possit saltem ad provisionem pro prima paroecia. 

6° Utrum examen, de quo in canone 130, § 1, sufficiat ad provisio- 
nem paroeciarum toto tempore quo sacerdotes illud subire tenentur, 
dummodo coram Episcopo et examinatoribus synodalibus fiat. 

Resp.: Ad 1": Ad 1" partem providebitur in 2*. Ad 2°" partem, 
affirmative si translatio fiat proponente ac suadente Ordinario; negative 
si fiat ad instantiam parochi, nisi Ordinarius cum examinatoribus syno- 
dalibus iudicet idoneitatem adhuc perdurare, eamque esse sufficientem 
ad novam parochiam. 

Ad 2": Negative. 

Ad 3"": Negative. 

Ad 4°: Quatenus non sit provisum per responsionem ad 1" dubium, 
Ordinarius recurrat ad S. Congregationem Concilii. 

Ad 5°": Negative; nisi examen versetur etiam circa ea omnia, de 
quibus interrogandus sit clericus de paroecia providendus. 

Ad 6"™: Negative, salvo tamen praescripto § 2 eiusdem canonis. 


De religiosis 


I. Utrum verba canonis 506, § 2: « secus, Superior regularis; sed etiam 
« hoc in casu Ordinarius tempestive moneri debet de die et hora electionis, 
« cut potest una cum Superiore regulari per se ipse vel per aliwm assistere 

«et, si assistat, praeesse », ita intelligenda sint, ut Ordinarius loci pos- 
sit (sed non debeat) assistere per se ipse vel per alium electioni Anti- 
stitae in monasteriis monialium Superioribus regularibus (etiam exem- 
ptis) subiectis, et praeesse, idest gubernare actum electionis sive per 
se, sive per alium; an tantummodo per se ipse. 

Resp.: Affirmative ad 1° partem, negative ad 2, seu Ordinarium 
loci praeesse sive assistat per se ipse, sive per alium. 


IJ. Utrum ad normam can. 512, § 2, 1° et can. 513, § 1, officium 
Ordinarii loci sit visitare quinto quoque anno monasteria monialium, 
quae Regularibus (etiam exemptis) subduntur, circa ea quae clausurae 
legem spectant eo, qui in can. 513 exponitur modo. 

Resp.: Affirmative. 


II]. Utrum verba canonis 522: « confessio in qualibet ecclesia vel 
« oratorio etiam semi-publico peracta valida et licita est », ita intelligenda 
sint, ut confessio extra ea loca peracta non tantum illicita, sed etiam 
invalida sit. 

Resp.: Canon 522 ita est intelligendus, ut confessiones, quas 
ad suae conscientiae tranquillitatem religiosae peragunt apud confes- 
sarium ab Ordinario loci pro mulieribus approbatum, licitae et validae 
sint, dummodo fiant in ecclesia vel oratorio etiam semi-publico, aut 
in loco ad audiendas confessiones mulierum legitime destinato, 


IV. Utrum vi canonis 535, § 1, 1° si monasterium monialium subie- 
ctum sit Superiori regulari (etiam exempto), administrationis ratio red- 
denda sit Superiori regulari et etiam Ordinario loci. 

Resp.: Affirmative. 


V. Utrum prohibitiones, de quibus in can. 642, obstent quominus 
religiosi officia vel beneficia adipiscantur, tantum si ad saeculum post 
promulgationem codicis sint regressi; an etiam eos complectantur qui 
iam ante promulgationem codicis extra religionem, venia pontificia, ver- 
sabantur, non obstante canone 10. 

Resp.: Negative ad 1*™ partem, affirmative ad 2°". 


De reservationibus 


Utrum ad normam canonis 893, § 1 et 2, peregrinus teneatur reser- 
vationibus loci, in quo degit. 
Resp.: Affirmative. 

De sede confessionali 


Utrum can. 909, § 2: « Sedes confessionalis crate fixa ac tenuiter per- 
« forata inter poenitentem et confessarium sit instructa », pro mulieribus 
tantum; an generaliter pro poenitentibus uti forma propria audiendi 
confessiones in ecclesiis et publicis oratoriis sit servanda. 

Resp.: Negative ad 1*™ partem, affirmative ad 2°, firmo tamen 
praescripto canonis 910, § 2. 


De officio funebri sollemni 


i* Utrum officium funebre quod non intra mensem a die tumula- 
tionis celebratur, sed intra mensem a die notitiae obitus alicuius qui 
in regione longe dissita decessit (v. g. in America), haberi debeat offi- 
cium sollemne, de quo in can. 1237 quoad effectus paragraphi secundae 
illius canonis. 


2° An Ordinarius, ad vitandos abusus eorum qui ultra mensem pro- 
trahunt officium funebre eo animo ut Parochus emolumenta non per- 
cipiat, possit statuere quod officium a parentibus celebratum pro defun- 
cto publice et cum cantu habeatur uti officium sollemne funebre, 
quoad omnes suos effectus. 

Resp.: Ad i" et 2°": Recurrendum esse ad S. C. Concilii. 


De abstinentia et ieiwnio 


I. - 1° Utrum ad normam can. 1252, § 4, ieiunium cesset quando 
dies festus, qui ieiunium in vigilia habet adnexum, incidit in feria II, 
ita ut non amplius ipsum ieiunium anticipari debeat sabbato praecedenti. 

2° Utrum verba: nec pervigilia anticipantur respiciant tantum exce- 
ptum tempus Quadragesimae, an etiam totum annum. 

Resp.: Ad 1": Affirmative, salvo praescripto canonis 1253. 

Ad 2": Respiciunt totum annum. 


II. - 1° Utrum si festum S. Iosephi, diei 19 martii, incidat in feria 
sexta vel sabbato, teneat tantum lex ieiunii, an etiam lex abstinentiae. 
Et quatenus affirmative ad primam partem, negative ad secundam, 
2° Utrum cesset lex abstinentiae, etiam si festum S. Iosephi inc 
derit in aliqua die quatuor Temporum. 
>» Resp.: Ad 1°: Servetur canon 1252, § 4, seu non cessant nec lex 
ieiunii nec lex abstinentiae. 
Ad Provisum in responsione ad 1". 

De devolutione collationis beneficiorum ad 8S. Sedem 


Utrum ad normam can. 1432, § 3 devolvatur ad S. Sedem collatio 
beneficii, si Ordinarius intra semestre ab habita certa vacationis notitia 
beneficium non contulerit non ex negligentia, sed ob absolutum defe- 
ctum subiectorum. 

Resp.: Negative. 


De remotione Parochorum 


An sufficiat ad effectum amotionis invitatio publica ad renuntia- 
tionem per edictum vel ephemeridem facta ad instar citationis de qua 
in canone 1720, quando Parochus non comparet, et plane ignotum 
manet ubi degit eo ipso quod Parochus invitationem praedictam effu- 
gere intendit. 

Resp.: Provisum in can. 2143, § 3. 


DUBIA 


SOLUTA AB EMINENTISSIMO PRAESIDE COMMISSIONIS 


De alienatione rerum ecclesiasticarum 


i° Utrum pretium, de quo in can. 1532, § 3, idem sit ac valor rei 
secundum aestimationem a probis peritis scripto factam ad normam 
canonis 1530, § 1, num. 1; an vero maius pretium per publicam licita- 
tionem, etc., oblatum ad normam canonis 1531, § 2. 

2° An requiratur Apostolicae Sedis beneplacitum ad alienationem 
peragendam, si, indicta licitatione, pro pretio a peritis legitime taxato 
infra libellarum triginta milia, offeratur tandem pretium hac summa 
superius. 

Resp.: Ad 1%: Affirmative ad 1™ partem; negative ad 2". 

Ad Provisum in responsione ad 

Romae, 24 novembris 1920. 


Petrus Carp. GASPARRI, Praeses. 


Aloisius Sincero, Secretarius. 

ACTA OFFICIORUM 


VICARIATUS URBIS 


ROMANA 


CITAZIONE EDITTALE DI NULLITA DI MATRIMONIO (NUNZIANTE-FREWEN) 


Ignorandosi la residenza ed il luogo di attuale dimora del 
sig. Ugo Frewen, convenuto in questa causa, col presente editto si 
cita il suddetto a comparire, personalmente o per mezzo del suo pro- 
curatore legittimamente costituito, avanti al sottoscritto Presidente del 
Tribunale collegiale, nella Sede del Tribunale del Vicariato, - Piazza 
della Pigna, 12 - il giorno 4 febbraio 1921, alle ore 10 a. m., per rispon- 
dere nella causa promossa contro di lui da sua moglie Maria Nunziante. 

Coloro che hanno notizia del domicilio o dell’attuale dimora del 
detto convenuto, procurino, se, ed in quanto @ possibile, che questi 
venga a conoscenza della presente citazione edittale. 

Roma, dalla Sede del Tribunale de? Vicariato, 5 novembre 1920. 


Il Presidente del Tribunale 


Angelo Can. Sinibaldi, Giudice. 
L. S. 


Il Cancelliere 
B. De Felicis. 


| 
| 

DIARIUM ROMANAE CURIAE 


S. CONGREGAZIONE DEI RITI 


Martedi 16 novembre 1920, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Emi e 
Revmhi Signori Cardinali, componenti la medesima, sono state sottoposte le 
seguenti materie: 


1) Introduzione della Causa di Beatificazione e Canonizzazione della 
Venerabile Serva di Dio Maria di Gest Du Bourg, Fondatrice della Congre- 
gazione del Sstho Salvatore e della Beata Maria Vergine, nella diocesi di Li- 
moges. 

2) Intorno ad una questione particolare sopra l’eroismo delle virtt nella 
Causa Romana del Venerabile Cardinale Roberto Bellarmino della Compagnia 
di Gesu. 

3) Intorno alla revisione degli scritti della Serva di Dio Maria della 
Solitudine Torres Acosta, Fondatrice dell’Istituto delle Suore Serve di Maria 
Ministre degl’ Infermi. 


Martedi 23 novembre 1920, nel Palazzo Apostolico Vaticano, con I!’ inter- 
vento degli Emhi e Revmhi Signori Cardinali e col voto dei Revmhi Prelati e 
Consultori teologi, componenti la Sacra Congregazione dei Riti, si é tenuta la 
Congregazione Preparatoria, per discutere il dubbio sopra l’eroismo delle virtu 
esercitate dal Venerabile Servo di Dio Pietro Giuliano Eymard, Sacerdote, 
Fondatore della Congregazione dei Preti del Sstho Sacramento. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 


31 ottobre 1920. L’ Etho sig. Card. Michele Lega, Membro della Suprema 
Sacra Congregazione del S. Uffizio. 
11 novembre » L’Emo sig. Card. Aidano Gasquet, Archivista di S. R. C. 
> > » Mons. Mariano Ugolini, Prefetto degli Archivi Vaticani. 
> » » Il Rev. Sac. Dott. Angelo Mercati, Vice-Prefetto degli Archivi 
Vaticani. 


- 


"13 » » L’Etho sig. Card. Oreste Giorgi, Protettore della Congrega- 

15 novembre 1920. [1 Rev. Sac. Dott. Pietro Guidi, Vice-Prefetto degli Archi vi 
Vaticani. 


zione delle Suore dell’Immacolata Concezione di 
M. V. del Terz’Ordine di S. Francesco, nella dio- 
cesi di Barcellona. 

14 » » L’Emo sig. Card. Ludovico Billot, Protettore dell’ Istituto 
delle Figlie di Maria Immacolata di Guadalupe 
in Tacuba (Messico). 

18 » »  L’Emo sig. Card. Aidano Gasquet, Protettore della Congre- 
gazione delle Suore Terziarie Francescane del 
Sacro Cuore di Gesit in Joliet (U. S. A,). 


24 > »  L’Etho sig. Card. Teodoro Valfré di Bonzo, Protettore delle 
Religiose del Ssiwo Sacramento di Valenza sul 
Rodano. 

26 » » Il Reviho D. Dante Munerati, procuratore generale della 


pia Societa Salesiana, Consultore della Sacra Con- 
gregazione Concistoriale. 


> > » L’ Emo sig. Card. Basilio Pompilj, Protettore della Congre- 
gazione della Risurrezione di N.S. G. C. 
30 > » L’Emo sig. Card. Guglielmo Van Rossum, Protettore delle 


Suore della Misericordia sotto la protezione di 
S. Carlo Borromeo, con casa madre in Praga. 


Con Brevi Apostolici il Santo Padre si é degnato di nominare: 


Assistenti al Soglio Pontificio: 
25 settembre 1920. Mons. Francesco Ciceri, vescovo di Pavia. 
12novembre » Mons. Patrizio Riccardo Heffron, vescovo di Winona. 
12 » » Mons. Martino Uberto Rutten, vescovo di Liegi. 


Protonotari apostvlici ad instar participantium : 


4 novembre 1920. Mons. Giuseppe Vogt, dell’archidiocesi di Colonia. 


17 » » Mons. Giuseppe Bustamante, dell’archidiocesi di Manila. 

20 - » Mons. Edoardo J. Nagl, della diocesi di S. Cloud nel Min- 
nesota. 

23 > » Mons. Giovanni De Sangro di Casacalenda, dell’archidio- 


cesi di Napoli. 


| 
| 
| 

27 aprile 1920. Mons. 


» » 

» » 

8 maggio 

» 

1 giugno 
17 settembre 
» » 

20 = ottobre 

» » 

26 » 

4 novembre 

» » 
6 
16 » 
» » 
17 » 
» » 
» » 
» » 
19 
22 » 
» » 
» » 
23 » 

» » 


» 


> 


» 


» 


Mons. 
Mons. 


Mons. 


Mons. 


Mons. 


Mons. 
Mons. 


Mons. 


Mons. 
Mons. 
Mons. 
Mons. 


Mons. 


Mons. 
Mons. 
Mons. 
Mons. 
Mons. 
Mons. 
Mons. 
Mons. 
Mons. 


Mons. 


Mons. 


Mons. 


Mons. 


Con Brevi Apostolici 


onorificenze: 


La 


Prelati Domestici di S. S.: 


Pietro Byrne, dell’archidiocesi di Sydney. 

Tommaso Hayden, della medesima archidiocesi. 

Giovanni O’Gorman, della medesima archidiocesi. 

Ugo Dermott, della medesima archidiocesi. 

Giovanni Marino van Oers, della diocesi di Breda. 

Tommaso Fitzgerald, della diocesi di Monterey-Los 
Angeles. 

Roberto Lagueux, dell’archidiocesi di Québec. 

Eugenio Laflamme, della medesima archidiocesi. 

Michele Clune, della diocesi di Syracuse (S. U. A.). 

Giacomo I. Carson, della medesima diocesi. 

Giovanni I. Mac Loghlin, della medesima diocesi. 

Bartolomeo Piceda, dell’archidiocesi di Buenos-Aires. 

Andrea Cesarano, del patriarcato di Costantinopoli. 

Gerardo Esser, dell’archidiocesi di Colonia. 

Martino D. Whelan, dell’archidiocesi di Taranto. 

Attilio Adinolfi, della diocesi di Albano. 

Domenico De Angelis, dell’archidiocesi di Capua. 

Angelo Mercati, di Roma. 

Pietro Guidi, di Roma. 

Eulogio Sanchez, dell’archidiocesi di Manila. 

Mariano Sevilla, della medesima archidiocesi. 

Zaccaria Setta, della diocesi di Valva. 

Agostino Plachta, della diocesi di S. Cloud nel Min- 
nesota. 

Camillo Thiebaut, della medesima diocesi. 

Giovanni Filippo, della diocesi di Taubaté. 

Giorgio Vincenzo Hudson, dell’archidiocesi di Bir- 
mingam. 

Tommaso Adelmo Newsome, della medesima archi- 
diocesi. 


ONORIFICENZE 
il Santo Padre si é degnato di conferire le seguenti 


Gran Croce dell’Ordine Piano: 


27 ottobre 1920. Al sig. Giovanni Luigi Sanfuentes, Presidente della Repub- 


blica del Chile. 


| 

La Gran Croce dell'Ordine di S. Gregorio Magno, classe civile: 


25 ottobre 1920. Al sig. Luigi Aldunate Echeverria, Ministro degli Affari 
dsteri nella Repubblica del Chile. 

. » » Al sig. Antonio Huneeus, gia Ministro degli Affari Esteri 
nella Repubblica del Chile. 

10 novembre » Al sig. comm. Martino Giovanni Melvin, dell’ archidiocesi 
di Birmingam. 


La Placca dell’'Ordine di S. Gregorio Magno, classe civile: 


3 novembre 1920. Al sig. comm. Adalrico Benziger, della diocesi di Basilea. 


La Commenda dell’Ordine di S. Gregorio Magno, classe civile: 


3 maggio 1920. Al sig. Giovanni Lane Mullins, dell’archidiocesi di Sydney. 
30 ottobre » Al sig. Eugenio Hardouin, dell’archidiocesi di Tours. 
3 novembre » Al sig. Giovanni Battista Brunetti, del patriarcato di 


Venezia. 

4 » » Al sig. Guglielmo E. Bosch van Oud-Amelisweerd, dell’ar- 
chidiocesi di Utrecht. 

9 > » Al sig. Luigi Paolo Paissa, dell’archidiocesi di Torino. 

10 » » Al sig. Eugenio Dussaix, della diocesi di Costantina. 

15 > » Al sig. Giovanni van Menten, presidente dell’ « Association 
des journalistes catholiques de Belgique ». 

18 » » Al sig. Dario Ovaldo Castillo, della Repubblica del Chile. 

> » » Al sig. Francesco Sandri, dell’archidiocesi di Torino. 

» > » Al sig. Luigi Moreno, della medesima archidiocesi. 


La Commenda dell’Ordine di S. Gregorio Magno, classe militare: 


3 maggio 1920. Al sig. Luigi Guglielmo M. D’Apice, dell’ archidiocesi di 
Sydney. 


Il Cavalierato dell’Ordine di S. Gregorio Magno, classe civile: 


9 novembre 1920. Al sig. Alberto Canfyn, della diocesi di Gand. 


» » » Al sig. Giuseppe Tobe, della medesima diocesi. 

13 > » Al sig. Giovanni Matteo Hermans, della diocesi di Breda. 
5 » » Al sig. Gerardo Vriens, della diocesi di Harlem. 

16 » » Al sig. Alberto Pelagallo, di Roma. 

18 > » Al sig. Renato Delforge, della diocesi di Namur. 


24 » » Al sig. Francesco van Beers, della diocesi di Harlem. 

La Gran Croce dell’Ordine di S. Silvestro Papa: 


4 novembre 1920. Al sig. conte Ernesto Lombardo, dell’archidiocesi di Milano. 
22 » » Al sig. Francesco Donoso Carvallo, Sottosegretario di Stato 
nel Ministero degli Affari Esteri e dei Culti nella 
Repubblica del Chile. 
La Commenda dell’ Ordine di S. Silvestro Papa: 


29 ottobre 1920. Al sig. Edwin John, dell’archidiocesi di Agra. 


Il Cavalierato dell’Ordine di S. Silwestro Papa: 


3 marzo 1920. Al sig. Patrizio Simone Cleary, dell’archidiocesi di Sydney. 


» » » Al sig. Patrizio Giuseppe Minahan, della medesima archi- 
diocesi. 

» > » Al sig. Giorgio E. Bryant, della medesima archidiocesi. 

» » » Al sig. Giovanni Woods, della medesima archidiocesi. 

> » » Al sig. Giovanni E. Hennessy, della medesima archidiocesi. 

29 ottobre » Al sig. Antonio Iohn, dell’archidiocesi di Agra. 

» » » Al sig. Giorgio Iohn, della medesima archidiocesi. 

3 novembre » Al sig. Giovanni Battista Saraceni, di Roma. 

12 > » Al sig. Crescentino Pasqualini, della diocesi di Terni. 

13 > » Al sig. Giovanni Giorgio Darian, dell’archidiocesi di Sidone. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


20 ottobre 1920. Mons. Guglielmo R. Clapperton, della diocesi di Aberdeen. 


25 . » Mons. Donato Tartaglione, dell’archidiocesi di Capua. 
» » » Mons. Edoardo Parente, della medesima archidiocesi. 
26 » » Mons. Francesco Maffei, dell’archidiocesi di Torino. 
4novembre » Mons. Carlo Mosterts, dell’archidiocesi di Colonia. 

» . » Mons. Carlo Neumann, della medesima archidiocesi. 


> » » Mons. Giuseppe Breuer, della medesima archidiocesi. 


| 

4 novembre 1920. Mons. Carlo Laaf, della medesima archidiocesi. 
» Mons. Emmerico David, della medesima archidiocesi. 
10 » Mons. Ferdinando Pogliani, dell’archidiocesi di Milano. 
» Mons. Francesco Raimondo da Cunha Pedrosa, dell’archi- 
diocesi di Olinda e Recife. 
Mons. Amilcare Sarno, della diocesi di Alife. 
Mons. Eulalio Almeida, dell’archidiocesi di Manila. 
Mons. Ippolito Arceo, della medesima archidiocesi. 
Mons. Giuseppe Dimbla, della medesima archidiocesi. 


Cameriere d’onore in abito paonazzo di S. S.: 
20 ottobre 1920. Mons. Guglielmo Liddy, dell’ archidiocesi di Syracuse. 
(S. U. 
Cameriere d’onore di Spada e Cappa soprannumerario di S. S.: 


19 novembre 1920. Il sig. Antonio Gaggioli, di Roma. 


Cappellano d’onore extra urbem: 


19 ottobre 1920. Mons. Tommaso Bissolotti, della diocesi di Brescia. 


